ԱՄՓՈՓԱԹԵՐԹ  
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ՎԵՐԱԿԱՆԳՆՄԱՆ ՎԱՐԿԵՐԻ ԲԱՆԿԻ ՄԻՋԵՎ «ԿՈՎԿԱՍՅԱՆ  ԷԼԵԿՏՐԱՀԱՂՈՐԴՄԱՆ ՑԱՆՑ ԵՄ ՀՆՀ-Ի II ՓՈՒԼ» ԴՐԱՄԱՇՆՈՐՀԱՅԻՆ ՀԱՄԱՁԱՅՆԱԳԻՐԸ» ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ ՀՐԱՄԱՆԱԳՐԻ ՆԱԽԱԳԾԻ ՄԱՍԻՆ» 
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ ֆինանսների նախարարություն
	16.07.2026թ.

	
	N 04/5-2/19431-2026

	Հայաստանի Հանրապետության և Վերականգնման վարկերի բանկի միջև «Կովկասյան  էլեկտրահաղորդման ցանց ԵՄ ՀՆՀ-ի II փուլ» դրամաշնորհային համաձայնագրով Հայաստանի Հանրապետության համար ֆինանսական պարտավորություններ նախատեսող դրույթներ առկա չեն:
	Ընդունվել է ի գիտություն:

	2. ՀՀ արդարադատության նախարարություն
	31.03.2026թ.

	
	№ /14.2.1/15358-2026

	Համաձայնագիրը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:
Միաժամանակ, Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Համաձայնագիրը ենթակա կլինի վավերացման ՀՀ Սահմանադրության 116-րդ հոդվածի  1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:
	Ընդունվել է ի գիտություն:

	3. ՀՀ արտաքին գործերի նախարարություն
	01.04.2026թ.

	
	№ 1111/15853-26

	Հայաստանի Հանրապետության և Վերականգնման վարկերի ՎՎԲ բանկի միջև «Կովկասյան էլեկտրահաղորդման ցանց ԵՄ ՀՆՀ-ի II փուլ» դրամաշնորհային համաձայնագիրը ստորագվել է 2026 թվականի մարտի 19-ին: 
Համաձայնագրով նախատեսվում է Հայաստանին տրամադրել 15 մլն. եվրո դրամաշնորհ՝ Կովկասյան էլեկտրահաղորդման ցանցի ծրագիրը համաֆինանսավորելու համար:
Գերմանիայի կառավարությունը Վերականգնման վարկերի բանկի (ՎՎԲ) հետ միասին հանդիսանում են Հայաստանի խոշորագույն դոնորներից: Վերջիններիս կողմից ֆինանսավորվել են մի շարք կարևոր ծրագրեր՝ աջակցելով Հայաստանի կայուն տնտեսական զարգացմանը, շրջակա միջավայրի պահպանմանը, ժողովրդավարական բարեփոխումներին: 
Համաձայնագրի ուժի մեջ մտնելու կարգը սահմանված է 10-րդ՝ Ուժի մեջ մտնելը,  հոդվածով.
Սույն Համաձայնագիրն ուժի մեջ կմտնի և կգործի այն օրվանից, երբ ՎՎԲ-ն ստանա Ստացողից գրավոր ծանուցում, որով հաստատվում է Ստացողի ներքին ընթացակարգերի ավարտը, որոնք անհրաժեշտ են սույն Համաձայնագրի ուժի մեջ մտնելու և գործելու համար։
Ելնելով վերոգրյալից և առաջնորդվելով «Միջազգային պայմանագրերի մասին» օրենքի 11-րդ հոդվածի դրույթներով՝ ՀՀ վարած արտաքին քաղաքականության տեսանկյունից արտաքին գործերի նախարարությունը «Կովկասյան էլեկտրահաղորդման ցանց ԵՄ ՀՆՀ-ի II փուլ» դրամաշնորհային համաձայնագրի վավերացումը կամ հաստատումը գտնում է նպատակահարմար:
	Ընդունվել է ի գիտություն:












	4. ՀՀ տարածքային կառավարման և ենթակառուցվածքների նախարարություն
Պետական գույքի կառավարման կոմիտե
	27.03.2026թ.

	
	№ ԴԽ/27.1/11939-2026

	2026 թվականի մարտի 19-ին ստորագրված` Հայաստանի Հանրապետության և Վերականգնման վարկերի բանկի միջև «Կովկասյան  էլեկտրահաղորդման ցանց ԵՄ ՀՆՀ-ի II փուլ» դրամաշնորհային համաձայնագրում «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։
	Ընդունվել է ի գիտություն:

